Hamza bey masjidi

Hamza Bey masjidi (, ) – Gretsiyaning Markaziy Makedoniya mintaqasidagi Saloniki shahrida joylashgan sobiq masjid. 1460-yilda, Usmoniylar davrida qurilgan masjid 1820-yillarda oʻz holiga tashlab qoʻyilgan. Zamonaviy salonikiliklar uni koʻpincha, bino hududida oʻnlab yillar faoliyat yuritgan kinoteatr nomidan kelib chiqqan holda, Alkazar deb atashadi.

 Umumiy maʼlumot 
U Isa Bey Evrenosogʻlining qizi Hafsa Xotun buyrugʻi bilan qurilgan, biroq Rumeliyaning beylarbeyi Hamza Bey nomi bilan atalgan. Keyingi zilzilalar va yongʻinlar oqibatida zarar koʻrgan va 1620-yilda qayta tiklangan, shuningdek qoʻshimcha madrasa qerilgan.

Gretsiya va Turkiya oʻrtasidagi aholi almashinuvidan soʻng masjid diniy bino sifatida faoliyat yuritmagan va Gretsiya Milliy banki mulkiga aylangan. Dastlab u turli harbiy xizmatlar uchun ishlatilgan, 1926-yilda muhofaza etiladigan yodgorlik deb eʼlon qilinganiga qaramay, 1928-yilda xususiy egalariga sotilgan.
keyinchalik bino bir necha oʻn yillar davomida kinoteatr sifatida ishlatilgan va keng koʻlamli oʻzgartirishlarga uchragan. Masjid 2006-yilda Gretsiya Madaniyat vazirligiga topshirilgan va restavratsiya ishlari boshlangan.

Masjid gumbaz bilan yopilgan boʻlib, unda 1923-yildan keyin olib tashlangan minora boʻlgan.

 Yana qarang 

 Gretsiyada Islom
 Gretsiyadagi sobiq masjidlar roʻyxati

 Manbalar 

 Havolalar 



Turkum:Gretsiyadagi XV asr masjidlari
Turkum:Gretsiyadagi sobiq masjidlar
Turkum:Usmoniylar imperiyasi davrida Makedoniya
Turkum:Gretsiyadagi gumbazli masjid binolari
Turkum:Gretsiyadagi minorali masjid binolari